CELEX: 32019D1766
Language: da
Date: 2019-10-23 00:00:00
Title: Kommissionens gennemførelsesafgørelse (EU) 2019/17662019/… af 23. oktober 2019 om ændring af gennemførelsesafgørelse (EU) 2019/436 for så vidt angår harmoniseret standard EN ISO 19085-3:2017 for numerisk styrede bore- og fræsemaskiner

24.10.2019   
               
               
                  DA
               
               
                  Den Europæiske Unions Tidende
               
               
                  L 270/94
               
            
         KOMMISSIONENS GENNEMFØRELSESAFGØRELSE(EU) 2019/17662019/…
         
         af 23. oktober 2019
         om ændring af gennemførelsesafgørelse (EU) 2019/436 for så vidt angår harmoniseret standard EN ISO 19085-3:2017 for numerisk styrede bore- og fræsemaskiner
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets direktiv 2006/42/EF af 17. maj 2006 om maskiner og om ændring af direktiv 95/16/EF (1), særlig artikel 10, og
         ud fra følgende betragtninger:
         
                     (1)
                  
                  
                     I henhold til artikel 7 i direktiv 2006/42/EF formodes en maskine fremstillet i overensstemmelse med en harmoniseret standard, hvis reference er blevet offentliggjort i Den Europæiske Unions Tidende, at være i overensstemmelse med de væsentlige sikkerheds- og sundhedskrav, der er omfattet af den pågældende standard.
                  
               
                     (2)
                  
                  
                     Ved brev M/396 af 19. december 2006 fremsendte Kommissionen en anmodning til CEN og Cenelec med henblik på at udarbejde, revidere og færdiggøre harmoniserede standarder til støtte for direktiv 2006/42/EF for at tage højde for de ændringer, der er indført ved dette direktiv i forhold til Europa-Parlamentets og Rådets direktiv 98/37/EF (2).
                  
               
                     (3)
                  
                  
                     På grundlag af anmodning M/396 af 19. december 2006 udarbejdede CEN den nye harmoniserede standard EN ISO 19085-3:2017.
                  
               
                     (4)
                  
                  
                     Kommissionen har sammen med CEN foretaget en vurdering af, hvorvidt EN ISO 19085-3:2017, som CEN har udarbejdet, er i overensstemmelse med M/396 af 19. december 2006.
                  
               
                     (5)
                  
                  
                     I december 2017 gjorde Tyskland formel indsigelse i overensstemmelse med artikel 10 i direktiv 2006/42/EF med hensyn til standard EN ISO 19085-3:2017 »Træbearbejdningsmaskiner — Sikkerhedskrav — Del 3: NC-bore- og NC-fræsemaskiner«.
                  
               
                     (6)
                  
                  
                     Den formelle indsigelse, som Tyskland har indgivet, bygger på manglende overensstemmelse i punkt 6.6.2.2.3.1 i standard EN ISO 19085-3:2017, der omhandler forhindring af adgang til værktøjer og andre bevægelige dele af maskinen, med de væsentlige sikkerheds- og sundhedskrav, der er fastsat i punkt 1.4.1 i bilag I til direktiv 2006/42/EF.
                  
               
                     (7)
                  
                  
                     Efter at have undersøgt standard EN ISO 19085-3:2017 sammen med repræsentanterne for det udvalg, der er nedsat ved artikel 22 i direktiv 2006/42/EF, og repræsentanterne for det udvalg, der er nedsat ved artikel 22 i Europa-Parlamentets og Rådets forordning (EU) nr. 1025/2012 (3), konkluderede Kommissionen, at standarden ikke opfylder ét af de væsentlige sikkerheds- og sundhedskrav, der er fastsat i punkt 1.4.1 i bilag I til direktiv 2006/42/EF, dvs. kravet om, at afskærmninger og beskyttelsesudstyr ikke uden videre må kunne omgås. Standarden indeholder navnlig tekniske specifikationer for adgangen til maskinens bevægelige dele via området mellem maskinrammen og de laterale maskinhegn, men den beskriver ikke udformningen eller beskyttelsen af selve maskinrammen, der i visse tilfælde kan være så lav, at den kan omgås. Standard EN ISO 19085-3:2017 bør derfor offentliggøres i Den Europæiske Unions Tidende med forbehold.
                  
               
                     (8)
                  
                  
                     Referencerne for de harmoniserede standarder, der er udarbejdet til støtte for direktiv 2006/42/EF, er offentliggjort i Kommissionens gennemførelsesafgørelse (EU) 2019/436 (4). For at sikre, at alle referencerne for de harmoniserede standarder, der er udarbejdet til støtte for direktiv 2006/42/EF, er angivet i den samme retsakt, bør referencen for standard EN ISO 19085-3:2017 opføres i et bilag til nævnte afgørelse. Gennemførelsesafgørelse (EU) 2019/436 bør derfor ændres.
                  
               
                     (9)
                  
                  
                     Overensstemmelse med en harmoniseret standard medfører en formodning om overholdelse af de relevante væsentlige krav i Unionens harmoniseringslovgivning fra datoen for offentliggørelsen af referencen for en sådan standard i Den Europæiske Unions Tidende. Nærværende afgørelse bør derfor træde i kraft på dagen for offentliggørelsen —
                  
               VEDTAGET DENNE AFGØRELSE:
         
            Artikel 1
            Bilag II til gennemførelsesafgørelse (EU) 2019/436 ændres som anført i bilaget til nærværende afgørelse.
         
         
            Artikel 2
            Denne afgørelse træder i kraft på dagen for offentliggørelsen i Den Europæiske Unions Tidende.
         
         
            Udfærdiget i Bruxelles, den 23. oktober 2019.
            
               
                  På Kommissionens vegne
               
               Jean-Claude JUNCKER
               
                  Formand
               
            
         
         
            (1)  EUT L 157 af 9.6.2006, s. 24.
         
            (2)  Europa-Parlamentets og Rådets direktiv 98/37/EF af 22. juni 1998 om indbyrdes tilnærmelse af medlemsstaternes lovgivning om maskiner (EFT L 207 af 23.7.1998, s. 1).
         
            (3)  Europa-Parlamentets og Rådets forordning (EU) nr. 1025/2012 af 25. oktober 2012 om europæisk standardisering, om ændring af Rådets direktiv 89/686/EØF og 93/15/EØF og Europa-Parlamentets og Rådets direktiv 94/9/EF, 94/25/EF, 95/16/EF, 97/23/EF, 98/34/EF, 2004/22/EF, 2007/23/EF, 2009/23/EF og 2009/105/EF og om ophævelse af Rådets beslutning 87/95/EØF og Europa-Parlamentets og Rådets afgørelse nr. 1673/2006/EF (EUT L 316 af 14.11.2012, s. 12).
         
            (4)  Kommissionens gennemførelsesafgørelse (EU) 2019/436 af 18. marts 2019 om harmoniserede standarder for maskiner, der er udarbejdet til støtte for Europa-Parlamentets og Rådets direktiv 2006/42/EF (EUT L 75 af 19.3.2019, s. 108).
      
      
         
            BILAG
            I bilag II til gennemførelsesafgørelse (EU) 2019/436 tilføjes følgende række:
            
               
                           »3.
                        
                        
                           EN ISO 19085-3:2017
                           Træbearbejdningsmaskiner — Sikkerhedskrav — Del 3: NC-bore- og NC-fræsemaskiner
                           
                              Anmærkning: For så vidt angår punkt 6.6.2.2.3.1 medfører den harmoniserede standard EN ISO 19085-3: 2017 ikke formodning om overholdelse af de væsentlige sikkerheds- og sundhedskrav i punkt 1.4.1 i bilag I til direktiv 2006/42/EF, som kræver, at afskærmninger og beskyttelsesudstyr ikke uden videre må kunne omgås.
                        
                        
                           C«